|  |
| --- |
| № исх: 1082-1-1370/14-1-3 от: 28.02.2024  № вх.1109-1/ДЗ-26 от: 28.02.2024 |



**Қазақстан Республикасы Парламенті Мәжілісінің «Қазақстан халық партиясы» фракциясының депутаттарына**

*(тізім бойынша)*

*2024 жылғы 31 қаңтардағы*

*№ ДЗ-26 сауалға*

**Құрметті Депутаттар!**

Қазақстан Республикасы Ғылым және жоғары білім министрлігі (бұдан әрі – Министрлік) жоғары және жоғары оқу орнынан кейінгі білім туралы құжаттарды цифрландыруға қатысты депутаттық сауалды қарап, төмендегіні хабарлайды.

Қазақстан Республикасы Премьер-Министрі орынбасарының 2017 жылғы 10 қарашадағы хаттамалық тапсырмасына сәйкес 2018 жылдан бастап жоғары оқу орындары деректер базасын толтыру арқылы білім туралы құжаттардың тарихи деректерін цифрландыру бойынша жұмыс жүргізуде.

Қазіргі уақытта жоғары оқу орындары 1991-2023 жж. түлектерінің 3 млн. астам дипломын цифрландырды.

Осы бағыттағы жұмысты жыл соңына дейін аяқтау жоспарлануда.

Сондай-ақ, Министрлік мүдделі мемлекеттік органдармен және Қазақстан Республикасы Президентінің Әкімшілігімен келісе отырып, Білім туралы құжаттардың заңсыз айналымын болдырмайтын тетіктерді әзірлеу жөніндегі жол картасын бекітті.

Жол картасында нормативтік құқықтық актілерге өзгерістер енгізу, интернет-сайттарда және басқа да көздерде білім туралы құжаттарды сату туралы жарияланымдарға мониторинг жүргізу, білім туралы құжаттарды сату бойынша интернет-сайттарды ұйымдастырушыларға шара қолдану және т.б. көзделген.

Сонымен қатар, Ішкі істер министрлігі мен Мәдениет және ақпарат министрлігіне білім туралы құжаттардың заңсыз айналымына жол бермеу жөнінде тиісті шаралар қабылдауға қатысты хаттар жолданды.

2021 жылдан бастап «Білім туралы» Қазақстан Республикасы Заңының 39-бабына сәйкес *Сот төрелігі академиясын, әскери, арнаулы оқу орындарын, денсаулық сақтау саласындағы жоғары және (немесе) жоғары оқу орнынан кейінгі білімнің білім беру бағдарламаларын іске асыратын білім беру ұйымдарын қоспағанда*, білім беру қызметімен айналысуға лицензиясы бар және танылған аккредиттеу органдарының тізіліміне енгізілген аккредиттеу органдарында аккредиттеуден өткен жоғары оқу орындары білім туралы өзіндік үлгідегі құжаттарды береді.

Министрлік жоғары оқу орындарының түлектеріне берілетін өзіндік үлгідегі білім туралы құжаттардың мазмұнына қойылатын негізгі талаптарды, сондай-ақ білім туралы құжаттардың сериясын бекітті.

Өзіндік үлгідегі құжаттардың нөмірлері мен QR кодтарын генерациялау «Білім туралы құжаттардың нөмірлерін генерациялау» арнайы сервисі (бұдан әрі – арнайы сервис) арқылы жүзеге асырылады.

Қолжетімділік тек осы сервисте тіркелген тұлғалар (жоғары оқу орнының ресми жауапты қызметкерлері) үшін ғана жүзеге асырылады.

Генерация «Жоғары білім берудің бірыңғай платформасы» АЖ-да (бұдан әрі-ЖББП) білім алушылар туралы мәліметтер негізінде жүзеге асырылады.

Арнайы сервис жоғары оқу орындарының өкілдеріне ЖОО жүйесін ЖББП жүйесімен интеграциялау арқылы білім алушы туралы толық мәліметтер *(мамандық, үлгерім, оқу бағдарламасы бойынша академиялық кредиттердің жеткілікті санын игеру, оқуға түсуге/ауысуға бұйрықтың, курстан курсқа ауысу туралы бұйрықтардың болуы)* болған жағдайда ғана білім туралы құжаттардың сериялары мен нөмірлерін жасауға мүмкіндік береді.

ЖББП-да білім алушы болмаған жағдайда диплом нөмірін генерациялау мүмкін емес.

Генерацияланған нөмірлер мен QR кодтары жоқ өзіндік үлгідегі білім туралы құжаттар жарамсыз болып саналады.

Бұл шаралар жоғары және (немесе) жоғары оқу орнынан кейінгі білім туралы құжаттардың заңсыз айналымын болдырмауға ықпал ететін болады.

*Анықтама:*

*жалған құжаттарды жасау Қазақстан Республикасының Қылмыстық кодексiнің 385-бабына сәйкес жалған құжаттарды жасау 2 000 айлық есептік көрсеткiшке дейiнгi мөлшерде айыппұл салынады не сол мөлшерде түзеу жұмыстарына не 600 сағатқа дейінгі мерзімге қоғамдық жұмыстарға тартылады не 2 жылға дейінгі мерзімге бас бостандығын шектеледі не сол мерзiмге бас бостандығынан айырылады.*

*Жалған құжатты пайдалану 160 айлық есептiк көрсеткiшке дейiнгi мөлшерде айыппұл салынады не сол мөлшерде түзеу жұмыстарына не 160 сағатқа дейiнгi мерзiмге қоғамдық жұмыстарға тартылады не 40 тәулікке дейінгі мерзімге қамаққа алынады.*

**Министр С. Нұрбек**

*Орындаған: Ж. Ахмедина,*

*тел. 74-20-67*

**Депутаттардың тізімі:**

И. Сұнқар

М. Магеррамов

К. Сейтжан

И. Смирнова

Г. Танашева